రాయ్పూర్ : రాష్ట్రపతి ఎన్నికల్లో పోటీ చేస్తున్న ప్రతిపక్షాల అభ్యర్థిని మీరా కుమార్ సంచలన వ్యాఖ్యలు చేశారు. అత్యున్నత పదవి కోసం జరుగుతున్న పోటీని ‘‘దళితులు వర్సెస్ దళితులు’’గా అభివర్ణించడంతో సమాజపు నిజ రూపం బయటపడిందని పేర్కొన్నారు. మన సమాజం ఇప్పటికీ కులం అనే పట్టకం నుంచే చూస్తోందన్నారు. ఈ నెల 17న జరిగే రాష్ట్రపతి ఎన్నికల్లో తనకు మద్దతివ్వాలని కోరేందుకు ఏర్పాటు చేసిన శాసనసభ్యుల సమావేశంలో గురువారం ఆమె మాట్లాడారు. సమావేశం అనంతరం మీరా కుమార్ మీడియాతో మాట్లాడారు. రాష్ట్రపతి ఎన్నికలు తొలిసారి సిద్ధాంతాల ప్రాతిపదికపై జరుగుతున్నాయన్నారు. ఈ ఎన్నికలను దళితులు వర్సెస్ దళితులుగా అభివర్ణించడం గురించి ప్రశ్నించినపుడు మీరా కుమార్ మాట్లాడుతూ దీనిపై తనకు ఓవైపు సంతోషం, మరోవైపు బాధ ఉన్నాయన్నారు. ఎన్డీయే అభ్యర్థి రామ్నాథ్ కోవింద్ కూడా దళితుడేనన్న సంగతి తెలిసిందే.
raypur : rashtrapati ennikallo poty chestunna pratipakshaala abhyardhini meera kumar sanchalana vyaakhyalu chesaru. atyunnata padavi kosam jarugutunna poteeni ‘‘dalitulu verses dalitulu’’gaa abhivarninchadamto samajapu nija roopam bayatapadindani perkonnaru. mana samajam ippatikee kulam ane pattakam nunche chustondannaru. ee nela 17na jarige rashtrapati ennikallo tanaku maddativvaalani korenduku erpaatu chesina saasanasabhyula samavesamlo guruvaram aame matladaru. samavesam anantaram meera kumar meediatho matladaru. rashtrapati ennikalu tolisari siddhaantaala praatipadikapai jarugutunnaayannaaru. ee ennikalanu dalitulu verses dalitulugaa abhivarninchadam gurinchi prasninchinapudu meera kumar maatlaadutuu deenipai tanaku ovaipu santosham, marovaipu baadha unnaayannaaru. endeeye abhyarthi ramnath kovind kuudaa dalitudenanna sangati telisinde.